| Medaljeoversikt |
| --- |
| Konkurrerte for Norge Norges flagg |
| Orientering |
|  Seire sammenlagt i Verdenscupen: 0 |
| Verdenscupseire, enkeltløp: 0
(to pallplasseringer) |
| Verdensmesterskap |
| Gull | 1999 Skottlands flagg Inverness | Stafett |
| Sølv | 1997 Norges flagg Grimstad | Stafett |
| Bronse | 2001 Finlands flagg Tammerfors | Stafett |
| Bronse | 2003 Sveits’ flagg Rapperswil | Stafett |
| Bronse | 2004 Sveriges flagg Västerås | Sprint |
| Bronse | 2004 Sveriges flagg Västerås | Stafett |
| Europamesterskap |
| Gull | 2000 Ukrainas flagg Truskavets | Stafett |
| Gull | 2002 Ungarns flagg Sümeg | Stafett |
| Sølv | 2002 Ungarns flagg Sümeg | Sprint |
| Sølv | 2004 Danmarks flagg Roskilde | Stafett |
| Junior-VM |
| Bronse | 1992 Finlands flagg Jyväskylä | Kort |
| Bronse | 1992 Finlands flagg Jyväskylä | Stafett |
| Bronse | 1993 Italias flagg Castelrotto | Stafett |

**Elisabeth Ingvaldsen** (født 22. juli 1973) er en tidligere norsk orienteringsløper. Hun er verdensmester og europamester i stafett.

Ingvaldsen debuterte i VM i orientering som 24-åring i 1997. Dette året ble verdensmesterskapet arrangert i Grimstad. Individuelt ble det 11.-plass og 13.-plass på henholdsvis kort og klassisk distanse. Ingvaldsen var med på det norske laget som tok sølv på stafetten på hjemmebane. Torunn Fossli Sæthre, Ingvaldsen, Hanne Sandstad og Hanne Staff utgjorde det norske laget som ble nummer to bak Sverige. To år senere gikk det norske laget helt til topps på VM-stafetten i skotske Inverness. Ny stafettmedalje i VM ble det i finske Tammerfors i 2001. Husebye, Linda Antonsen, Ingvaldsen og Staff utgjorde det norske mannskapet som kapret bronsemedaljen. Linda Antonsen var ikke med da Ingvaldsen tok sin fjerde stafettmedalje i sveitsiske Rapperswil i 2003. Der ble det en ny bronse i en VM-stafett som for første gang hadde kun tre løpere på hvert lag. I VM i Västerås i 2004 tok Ingvaldsen sin første individuelle medalje i et verdensmesterskap. Hun tok bronse på sprintdistansen, kun slått av Simone Niggli-Luder og Karolina A. Højsgaard. Det ble også en ny stafettbronse under dette VM-et. Sammen med Husebye og Staff kunne Ingvaldsen juble for sin femte strake stafettmedalje i VM-sammenheng.

Ingvaldsen har vunnet flere norgesmesterskap og vant H.M. Kongens pokal for seieren i 2003. Med Nydalens Skiklub vant hun Tiomila i 2006. Hun oppnådde to pallplasseringer i orienteringsverdens største klubbstafett, Venla. Med Ingvaldsen på laget ble Nydalens-jentene nummer tre i 2006 og nummer to i 2008.

Meritter
--------

**Verdensmesterskap**  

* 2004 Västerås, Sverige
	+ Sprint: Bronse
	+ Stafett: Bronse

* 2003 Rapperswil, Sveits
	+ Stafett: Bronse
	+ Mellomdistanse: 5
	+ Sprint: 12

* 2001 Tammerfors, Finland
	+ Stafett: Bronse
	+ Klassisk distanse: 16

* 1999 Inverness, Skottland
	+ Stafett: Gull
	+ Klassisk distanse: 18
	+ Kortdistanse: 27

* 1997 Grimstad, Norge
	+ Stafett: Sølv
	+ Kortdistanse: 11
	+ Klassisk distanse: 13

**Europamesterskap**  

* 2004 Roskilde, Danmark
	+ Stafett: Sølv
	+ Langdistanse: 13
	+ Mellomdistanse: 18

* 2002 Sümeg, Ungarn
	+ Stafett: Gull
	+ Sprint: Sølv
	+ Mellomdistanse: 4

* 2001 Truskavets, Ukraina
	+ Stafett: Gull
	+ Klassisk distanse: 5
	+ Kort distanse: 24

Eksterne lenker
---------------

* (en) Elisabeth Ingvaldsen – World of O Rediger på Wikidata